MARGELIS
TRAVEL SERVICES & COACH OPERATOR
ΑΓIOY  ΑΝΔΡΕΟΥ 3  –  ΠΑΤΡΑ,  262 23
 ΤΗΛ: 2610222350  &  2610278259  
e-mail: info@margelis.eu   www.margelis.eu 

ΛΙΜΝΗ ΠΛΑΣΤΗΡΑ – ΕΛΑΤΗ – ΠΕΡΤΟΥΛΙ          

2 ΗΜΕΡΕΣ
	ΑΝΑΧΩΡΗΣΗ
	ΕΠΙΣΤΡΟΦΗ

	29/11
	30/11




1η ΗΜΕΡΑ (Κυριακή 29/11/26): ΠΑΤΡΑ – ΛΙΜΝΗ ΠΛΑΣΤΗΡΑ   
Συγκέντρωση των εκδρομέων στη πλατεία Τριών Συμμάχων (στο κάτω μέρος στην Όθωνος Αμαλίας) και στις 07:00 αναχωρούμε για Ρίο – Αντίρριο – Λαμία – Καρδίτσα και θα ανηφορίσουμε για την περιοχή της Λίμνης Πλαστήρα. Μια πανέμορφη λίμνη αγκαλιασμένη από κατάφυτα βουνά που καθρεπτίζονται στα νερά της και αρκετοί χείμαρροι με κρυστάλλινα νερά που την τροφοδοτούν. Θα γνωρίσουμε τη δυτική πλευρά της λίμνης (Φράγμα Λίμνης, Νεοχώρι, Καλύβια Πεζούλας). Ελεύθερος χρόνος για γεύμα και στην συνέχεια θα μεταβούμε στο ξενοδοχείο ΑΙΟΛΙΔΕΣ 4*. Το πετρόχτιστο ξενοδοχείο βρίσκεται στην καρδιά της λίμνης Πλαστήρα σε υψόμετρο 836 μέτρων με θέα τη λίμνη Πλαστήρα και τα Αγραφιώτικα βουνά. Ελεύθερος ο υπόλοιπος χρόνος σας να απολαύσετε την εκλεπτυσμένη ατμόσφαιρα. 

2η ΗΜΕΡΑ (Δευτέρα ΑΓ. ΑΝΔΡΕΑ 30/11/26): ΛΙΜΝΗ ΠΛΑΣΤΗΡΑ –  ΠΥΛΗ – ΠΕΡΤΟΥΛΙ – ΕΛΑΤΗ – ΠΑΤΡΑ      
Μια υπέροχη διαδρομή μας περιμένει σήμερα. Πρώτος μας σταθμός είναι η Πύλη, γνωστή ως ‘πέρασμα στη Νότια Πίνδο’. Το πέτρινο γεφύρι του Αγίου Βησσαρίων στέκει επιβλητικό από τον 16ο αιώνα. Από αυτό το σημείο θα ανηφορίσουμε για την περιοχή του Κόζιακα. Περιοχή συναρπαστικής ομορφιάς, πνιγμένη μέσα στα έλατα. Θα επισκεφθούμε το Περτούλι, ένα χωριό πραγματικό στολίδι για την περιοχή στα 1.150 μ. στεφανωμένο από πανύψηλα έλατα και με καταπληκτική θέα στις απέναντι ελατοσκέπαστες πλαγιές. Θα δούμε ακόμα τα φημισμένα Περτουλιώτικα λιβάδια όπου βρίσκεται και το χιονοδρομικό κέντρο. Στην συνέχεια θα καταλήξουμε στην Ελάτη στα 950 μ., έναν από τους δημοφιλέστερους χειμερινούς προορισμούς της Ελλάδας με την έντονη τουριστική ανάπτυξη. Ελεύθερος χρόνος για γεύμα και στην συνέχεια θα αναχωρήσουμε για την Πάτρα με ενδιάμεση στάση. 


ΠΡΟΣΦΟΡΑ!!!!  ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ
	
	Σε δίκλινο ή
Τρίκλινο δωμάτιο
	Σε Μονόκλινο δωμάτιο

	Early booking 1 - Για κρατήσεις που θα γίνουν έως 30/09
	105 €
	140 €

	Early booking 2 - Για κρατήσεις που θα γίνουν από 01/10 έως 31/10
	115 €
	150 €

	Για κρατήσεις που θα γίνουν από τις 01/11
	125 €
	160 €



ΠΕΡΙΛΑΜΒΑΝΟΝΤΑΙ
· Διαμονή στο ξενοδοχείο ΑΙΟΛΙΔΕΣ 4* με πρωινό σε μπουφέ
· Μεταφορά / περιηγήσεις με πούλμαν σύμφωνα με το πρόγραμμα 
· Αρχηγός – συνοδός 

ΣΗΜΕΙΩΣΕΙΣ:
· Προκαταβολή για κράτηση θέσης 60 €. Εξόφληση έως 23/11 
· Οι εγγραφές γίνονται με την κατάθεση της προκαταβολής. 
· Δεν περιλαμβάνονται: o φόρος διαμονής και ότι ρητά δεν αναφέρεται.
· Το πρόγραμμα είναι ενδεικτικό και ενδέχεται να υπάρξουν τροποποιήσεις ως προς τη σειρά του προγράμματος.
· Σε περίπτωση που η πρόσβαση σε κάποιο σημείο του προγράμματος είναι αδύνατη, γίνεται αλλαγή επίσκεψης με κάποιο άλλο μέρος. 

ΕΝΔΙΑΦΕΡΟΥΝ  ΤΟΥΣ  ΕΚΔΡΟΜΕΙΣ
· Οι θέσεις δηλώνονται με σειρά προτεραιότητας και δεν αλλάζουν
· Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
· Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
· Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 30 – 15 ημέρες πριν την έναρξη της εκδρομής παρακρατείται η προκαταβολή, σε διάστημα από 14 – 7 ημέρες το 50% της αξίας της εκδρομής και από 6 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.  
· Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμύρων, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.  
